เคยอ่านรีวิวว่าร้านอาหารทะเลในตลาดโต้รุ่งบางร้านแพงมาก ก็เลยค่อนข้างระวังตัวค่ะ น้องที่ไปเที่ยวด้วยกันแนะนำให้ลองร้านครัวลุงจ่าซึ่งร้านอยู่โซนท้ายๆ ของตลาดโต้รุ่งค่ะ  พนักงานหน้าร้านยิ้มแย้มต้อนรับด้วยคำว่า “ราคาคนไทยครับพี่” 

ไปกันหลายคนก็เลยสั่งอาหารหลายอย่าง มีหอยแครงเผา หอยเชลล์อบเนย ปลาหมึกผัดไข่เค็ม ปลาเก๋านึ่งมะนาว และปูม้า 1 กิโลค่ะ 

+ ปลาหมึกผัดไข่เค็ม (140 บาท)
จานนี้อร่อยเลยค่ะ แต่ค่อนข้างจะเค็มไปเล็กน้อย ควรกินกับข้าวเปล่าเป็นอย่างยิ่ง ให้ 3.5 คะแนนค่ะ

+ หอยเชลล์อบเนย (150 บาท)
มันไม่ใช่อะ! มันคือหอยเชลล์อบมาการีนชัดๆ ฮือๆ ผิดหวังเลยค่ะ เอาไป 2 คะแนนก็พอ

+ ปลาเก๋านึ่งมะนาว (300 บาท)
ปลาเก๋าสดมากค่ะ ตัวน้ำนึ่งมะนาวก็อร่อยจี๊ดจ๊าดกำลังดี ฟินค่ะ ให้ 4 คะแนน

+ ปูม้านึ่ง (500 บาท/กิโลกรัม)
ปูม้า 4 ตัวต่อกิโล ไม่สดมากเท่าไหร่ค่ะ เนื้อก็เลยไม่ค่อยแน่นและไม่ค่อยหวานค่ะ 

+ หอยแครงเผา 
หอยแครงตัวใหญ่ดีค่ะ เผามาแบบค่อนข้างสุกกว่าที่ชอบ แทบจะไม่มีทรายในหอยเลย จานนี้ให้ 3.5 คะแนนจาก 5 คะแนนค่ะ

+ หอยนางรม (ตัวละ 60 บาท)
จานนี้สุดจะปลื้มมากค่ะ หอยนางรมตัวค่อนข้างใหญ่และสดมาก มากับเครื่องเต็มๆ ทั้งหอมเจียว ยอดกระถิน กระเทียม พริกเผา มะนาว น้ำจิ้มซีฟู้ด นึกแล้วอยากกินอีกเลยยยย ให้ 5 คะแนนเต็มค่ะ

โดยรวมร้านนี้ถือว่าราคาค่อนข้างจะสมเหตุสมผล การบริการถือว่าดีเลยค่ะถึงแม้ว่าจะมีลูกค้าเยอะแต่ก็บริการได้ทั่วถึง แถมคนคิดเงินก็ตล๊กตลก ยิงมุกกระจายเชียว 
 